Diari Oficial de la Generalitat Valenciana


Sumari del DOGV 3928, del 30-01-2001 (2001/648)

RESOLUCIÓ de 23 de gener de 2001, del vicepresident segon del Govern Valencià, per la qual s'adjudiquen beques predoctorals (modalitat A) per a la formació de personal investigador.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   3928

Data del DOGV
:   30-01-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/648


Organisme emissor
:   Presidència de la Generalitat

Tipus de document
:   Resolució

RESOLUCIÓ de 23 de gener de 2001, del vicepresident segon del Govern Valencià, per la qual s'adjudiquen beques predoctorals (modalitat A) per a la formació de personal investigador. [2001/F648]
  
En l'annex II de l'Ordre de 30 de juny de 2000, de la Conselleria de Cultura i Educació (DOGV núm. 3.804, de 31 de juliol de 2000), per la qual es convocaven diferents tipus d'ajudes i beques per al foment de la investigació científica i el desenvolupament tecnològic, establien les bases de la convocatòria de beques de formació de personal investigador, modalitat A.
  
La base 10 de l'esmentat annex disposa que «El director general d'Ensenyaments Universitaris i Investigació resoldrà aquesta convocatòria, per delegació del conseller, durant el primer trimestre de 2001.»
  
Posteriorment es va promulgar el Decret 7/2000, de 22 de maig (DOGV núm. 3.755, de 23 de maig), del president de la Generalitat, pel qual s'assigna a la Presidència i a les conselleries determinades competències, i disposa en l'article 1, apartat primer que «S'assignen a la Presidència de la Generalitat Valenciana les matèries de turisme, cooperació internacional, relacions institucionals i externes, secretariat de Govern i relacions amb les Corts, I+D+I, telecomunicacions, modernització i racionalització», de manera que la nova Conselleria de Cultura i Educació ja no té competències en matèria d'investigació (apartat quart del citat article).
  
En concordança amb el que s'ha esmentat anteriorment, el Decret 109/2000, de 18 de juliol, del Govern Valencià, pel qual s'aprova el nou Reglament Orgànic i Funcional de la Presidència de la Generalitat Valenciana i el de la Conselleria del Portaveu del Govern, estableix en el seu article 21 que depén de la Vicepresidència Segona l'Oficina de Ciència i Tecnologia del Govern Valencià.
  
Per la seua part la disposició transitòria tercera del Decret 111/2000, de 18 de juliol, del Govern Valencià, pel qual s'aprova el Reglament Orgànic i Funcional de la Conselleria de Cultura i Educació, disposa que la Direcció General d'Ensenyaments Universitaris de la Conselleria de Cultura i Educació continuarà duent a terme la tramitació de tots els assumptes i expedients corresponents al Servei de Política Científica, sense perjudici de la competència per a resoldre corresponent als òrgans de la Presidència.
  
Per tot això, i una vegada comprovades les sol·licituds presentades, resolc:
  
Primer
  
Adjudicar les beques predoctorals per a la formació de personal investigador (modalitat A), als beneficiaris que figuren en l'annex de la present resolució.
  
Segon
  
La beca comprén una dotació mensual bruta de 115.000 pessetes (691,16 euros), lliurades a les persones interessades per mensualitats anticipades, i una aportació anual (12 mesos) de 180.000 pessetes (1.084,82 euros), a les institucions indicades en la base primera de l'annex II, en concepte d'ajuda institucional. La citada dotació es dedicarà a la contractació d'una assegurança d'accidents corporals i d'assistència mèdica, tot això d'acord amb les especificacions contingudes en la base 4 de l'annex II de l'ordre esmentada.
  
Tercer
  
El període de gaudiment de la beca compren des de l'1 de gener fins al 31 de desembre de 2001.
  
Quart
  
Els beneficiaris d'aquestes beques estan obligats al compliment de les especificacions dels annexos I i II de l'ordre de convocatòria.
  
De conformitat amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present resolució, que posa fi a la via administrativa, es podrà interposar potestativament un recurs de reposició o bé plantejar directament un recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el mateix òrgan que ha dictat la resolució, en el termini d'un mes comptador des de l'endemà de la publicació de la present resolució en el Diari Oficial de la Generalitat Valenciana.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos comptadors des de l'endemà de la publicació de la present resolució en el Diari Oficial de la Generalitat Valenciana.
  
València, 23 de gener de 2001
  
El vicepresident segon del Govern Valencià,